# Eiropas Savienības C 14A/2023

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 14A |
| | |
| Izdevums latviešu valodā | Informācija un paziņojumi | 66. gadagājums2023. gada 16. janvāris |

ISSN 1977-0952

Eiropas Savienības

Oficiālais Vēstnesis

C 14A

Izdevums latviešu valodā

Informācija un paziņojumi

66. gadagājums2023. gada 16. janvāris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Vispārējā tiesa |
| 2023/C 14 A/01 | Uzaicinājums iesniegt kadidatūras | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Vispārējā tiesa

2023/C 14 A/01

Uzaicinājums iesniegt kadidatūras

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Vispārējā tiesa

| 16.1.2023 | LV | Eiropas Savienības Oficiālais Vēstnesis | CA 14/1 |
| --- | --- | --- | --- |

16.1.2023

LV

Eiropas Savienības Oficiālais Vēstnesis

CA 14/1

---

UZAICINĀJUMS IESNIEGT KADIDATŪRAS

(2023/C 14 A/01)

Vispārējā tiesa ir viena no divām tiesām, kas veido Eiropas Savienības Tiesu. Tās uzdevums ir pārbaudīt Eiropas Savienības iestāžu un struktūru aktu likumību. Tādējādi Vispārējā tiesā izskatāmā tiesvedība atspoguļo šo iestāžu un struktūru darbību. Turklāt ir ierosināts arī paplašināt Vispārējās tiesas kompetenci un iekļaut tajā lūgumus sniegt prejudiciālu nolēmumu saskaņā ar Līguma par Eiropas Savienības darbību 267. pantu dažās specifiskās jomās.

Vispārējā tiesa saskaņā ar Līguma par Eiropas Savienības darbību 254. panta ceturto daļu, kā arī Vispārējās tiesas Reglamenta 32. pantu drīzumā plāno iecelt amatā sekretāru.

Sekretārs tiks iecelts uz sešiem gadiem pēc iecelšanas amatā, kam būtu vēlams notikt 2023. gada 1. maijā.

I.   AMATA APRAKSTS

Sekretārs Vispārējās tiesas priekšsēdētāja pakļautībā ir atbildīgs par dokumentu pieņemšanu, nodošanu un glabāšanu, kā arī par to izsniegšanu atbilstīgi Vispārējās tiesas Reglamentam.

Sekretārs palīdz Vispārējās tiesas locekļiem visu viņu oficiālo pienākumu izpildē.

Sekretāra glabāšanā ir zīmogi, un viņš ir atbildīgs par Vispārējās tiesas arhīvu. Viņš atbild par Vispārējās tiesas publikācijām, it īpaši par judikatūras krājumu publicēšanu un par dokumentu attiecībā uz Vispārējo tiesu izplatīšanu internetā.

Sekretārs Vispārējās tiesas priekšsēdētāja pakļautībā nodrošina Vispārējās tiesas administratīvo vadību, finanšu pārvaldi un grāmatvedību; šo pienākumu izpildē viņam palīdz Eiropas Savienības Tiesas dienesti.

Sekretārs ir atbildīgs par dienestu, kurā strādā aptuveni 70 ierēdņi un citi darbinieki. Šo pienākumu veikšanai ir nepieciešamas pierādītas vadības spējas, ko apliecina atbilstoša pieredze šajā jomā.

II.   KANDIDATŪRU IESNIEGŠANA

Kandidāti aicināti pieteikties, iesniedzot motivācijas vēstuli, kurai pievienots detalizēts curriculum vitæ, kurā it īpaši norādītas ziņas par:

| — | valstspiederību, |
| --- | --- |

—

valstspiederību,

| — | akadēmiskajiem grādiem juridiskajā jomā un attiecīgā gadījumā arī citās jomās, |
| --- | --- |

—

akadēmiskajiem grādiem juridiskajā jomā un attiecīgā gadījumā arī citās jomās,

| — | valodu zināšanām, it īpaši franču un angļu valodu zināšanām, |
| --- | --- |

—

valodu zināšanām, it īpaši franču un angļu valodu zināšanām,

| — | pašreizējo un iepriekšējām darba vietām, kas apliecina atbilstošu pieredzi, vēlams – vismaz 15 gadu garumā, |
| --- | --- |

—

pašreizējo un iepriekšējām darba vietām, kas apliecina atbilstošu pieredzi, vēlams – vismaz 15 gadu garumā,

| — | kā arī jebkādu citu pieredzi tieslietu un starptautiskajā jomā. |
| --- | --- |

—

kā arī jebkādu citu pieredzi tieslietu un starptautiskajā jomā.

Kandidatūras uz šo amatu jānosūta Vispārējās tiesas priekšsēdētāja sekretariātam tikai pa elektronisko pastu uz adresi Secretariat_President-Tribunal@curia.europa.eu vēlākais līdz 2023. gada 15. februārim.

Kandidatūras pārbaudīs Atlases komiteja. Pamatojoties uz curriculum vitæ un motivācijas vēstuļu analīzi, atlasītie kandidāti tiks uzaicināti uz darba interviju.

Pēc darba intervijām Atlases komiteja sastādīs to kandidātu sarakstu, kurus tā būs uzskatījusi par piemērotiem sekretāra amata pildīšanai. Šis saraksts tiks iesniegts Vispārējai tiesai, lai ieceltu sekretāru saskaņā ar Vispārējās tiesas Reglamenta 32. panta 1. punktu.

NB! Jūsu personas datu apstrāde, kas nepieciešama, lai novērtētu Jūsu piemērotību sekretāra amatam, ir reglamentēta Eiropas Parlamenta un Padomes Regulā (ES) 2018/1725 (1). Piekļuve Jūsu datiem ir tikai tām personām, kas ir iesaistītas Jūsu kandidatūras izskatīšanā, proti, Vispārējās tiesas tiesnešiem, kā arī tās priekšsēdētājam un viņa palīgiem. Sīkākai informācijai par Jūsu datu aizsardzību lūdzam sazināties ar datu pārzini (Secretariat_President-Tribunal@curia.europa.eu) vai datu aizsardzības speciālistu (Dataprotectionofficer@curia.europa.eu).

---

(1)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---